Държавен вестник, бр. 87, 2003 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  87
Раздел III
Ветеринарномедицинските изисквания при
профилактика и борба със заразните и пара-
зитни болести по свинете, отглеждани при па-
сищни условия
Чл. 9. В дворното място на собствениците
или на определения район за пасище могат да
се изграждат постройки с одобрение на общи-
ната или кметството, в които при необходимост
да се настаняват, карантинират, преглеждат,
маркират и ваксинират животните.
Чл. 10. (1) При покупка на свине новият
собственик изисква от продавача ветеринар-
номедицинско свидетелство за здравословно-
то състояние на свинете, в което са вписани
извършените ваксинации и диагностични из-
следвания.
(2) Новият собственик не по-късно от три
дни след покупката регистрира свинете в общи-
ната и уведомява обслужващия ветеринарен
лекар, като му представя ветеринарномедицин-
ското свидетелство.
(3) Ветеринарният лекар извършва провер-
ка за идентичност и физическа проверка на
животните не по-късно от 24 часа от уведомя-
ването.
(4) Ветеринарният лекар съхранява пред-
ставеното му ветеринарномедицинско свидетел-
ство, докато свинете се отглеждат на територи-
ята, която обслужва.
Чл. 11. (1) Новозакупените свине се поста-
вят под карантина за 30 дни в стопанство, посо-
чено от собственика и одобрено от държавен
ветеринарен лекар от РВЛ.
(2) По време на карантината държавният или
лицензираният за района ветеринарен лекар
извършва прегледи, диагностични изследвания,
профилактични третирания и имунизации по
схема, изготвена от НВМС и утвърдена от ми-
нистъра на земеделието и горите.
(3) След изтичане на срока на карантината
държавният ветеринарен лекар, наложил съща-
та, вдига карантината, при условие че животни-
те са ваксинирани и клинично здрави.
(4) При констатиране на заболяване по вре-
ме на карантината държавният ветеринарен
лекар от РВЛ прилага съответните мерки в за-
висимост от вида на заболяването.
Чл. 12. (1) Клане на свине, отглеждани по
реда на тази наредба, се извършва в кланици,
одобрени от НВМС.
(2) Клането по ал. 1 се контролира от дър-
жавен ветеринарен лекар.
Чл. 13. При съмнение за заболяване и/или
смърт на свине собствениците:
1. незабавно уведомяват държавния или ли-
цензирания за района ветеринарен лекар;
2. изолират болните и запазват труповете на
умрелите животни до идването на държавния
ветеринарен лекар.
Чл. 14. Лицензираният ветеринарен лекар
при констатиране на заразно заболяване и/или
смъртност при животните уведомява съответ-
ния държавен ветеринарен лекар от РВЛ.
Чл. 15. Държавният ветеринарен лекар след
получаване на сигнала по чл. 14 незабавно по-
сещава свиневъдния обект и:
1. извършва клиничен преглед и термомет-
риране на свинете;
2. провежда епизоотологично проучване;
3. при съмнение или установяване на зараз-
но заболяване:
а) извършва аутопсия, взема и изпраща ма-
териали за лабораторни изследвания;
б) уведомява началника на отдел “Здраве-
опазване на животните” на съответната РВМС;
в) поставя животните под възбрана.
Чл. 16. Не се допуска:
1. пасищно отглеждане на свине без разре-
шително или с незаверено такова, както и без
извършени задължителни профилактични иму-
низации, диагностични изследвания и противо-
паразитни третирания на животните;
2. пасищно отглеждане на свине извън опре-
делените в разрешителното райони;
3. пашата на свине в райони, които се на-
мират на разстояние, по-малко от 5 км от пред-
приятия за обезвреждане на отпадъци от жи-
вотински произход, кланици, месопреработ-
вателни предприятия, места за загробване на
животни, сметоразтоварища и свиневъдни
обекти;
4. пашата на свине в райони, които се нами-
рат на разстояние, по-малко от 2,5 км от дър-
жавната граница, както и в зоната на гранични-
те заграждения;
5. пускането на свине по улиците на населе-
ните места и на сметоразтоварища;
6. транспортирането и движението на свине
от едно населено място в друго без ветеринар-
номедицинско свидетелство;
7. изхранването на свине с нестерилизирани
продукти от животински произход, кланични и
кухненски отпадъци.
Чл. 17. При провеждане на профилактични
мероприятия срещу заразните и паразитни бо-
лести собствениците на свине са длъжни да
осигуряват условия за извършването им и спаз-
ват указанията на ветеринарния лекар.
Чл. 18. Всички имунопрофилактични и ди-
агностични мероприятия срещу заразните бо-
лести се извършват по схеми, изготвени от
НВМС и утвърдени от министъра на земедели-
ето и горите.